
 PARLAMENTUL  ROMÂNIEI

CAMERA DEPUTAŢILOR
	      Comisia Juridică, de  

      Disciplină  şi Imunităţi
       Nr. 4c-11/728/2014
	                Comisia pentru agricultură,
               silvicultură, industrie alimentară 
               şi servicii specifice
               Nr. 4c-4/495/2014

	
	


    RAPORT COMUN
asupra  proiectului de Lege pentru completarea Legii fondului funciar nr. 18/1991
(PL. x  343/2014)
În temeiul dispoziţiilor art. 95 din Regulamentul Camerei Deputaţilor, republicat, cu modificările ulterioare, Comisia juridică, de disciplină şi imunităţi împreună cu Comisia pentru agricultură, silvicultură, industrie alimentară, au fost sesizate spre dezbatere în fond, cu proiectul de Lege pentru completarea Legii nr. 18/1991, trimis cu adresa nr. PL- x 343 din 23 iunie 2014, înregistrată sub nr. 4c-11/728 din 23 iunie 2014 şi respectiv sub nr. 4c-4/319 din 23 iunie 2014, la Comisia pentru agricultură, silvicultură şi industrie alimentară.
Potrivit prevederilor art. 75 din Constituţia României, republicată, şi ale art. 92 alin. (9) pct. 1 din Regulamentul Camerei Deputaţilor, republicat, cu modificările ulterioare, Camera Deputaţilor  este  Cameră decizională.

Senatul, în calitate de primă Cameră sesizată, a adoptat iniţiativa legislativă în şedinţa din 18 iunie 2014.

Consiliul Legislativ a avizat favorabil proiectul legislativ, cu observaţii şi propuneri, conform avizului nr. 194 din 24 februarie 2014.

Propunerea legislativă supus dezbaterii are ca obiect de reglementare modificarea şi completarea Legii fondului funciar nr. 18/1991, republicată, cu modificările şi completările ulterioare, în vederea creării cadrului normativ necesar pentru recuperarea stratului de sol fertil decopertat, rezultat ca urmare a extinderii construcţiilor, în sensul instituirii obligaţiei autorităţii publice centrale care răspunde de agricultură şi dezvoltare rurală, precum şi a autorităţii publice centrale care răspunde de silvicultură de a desemna specialişti împuterniciţi cu evidenţa şi monitorizarea depozitării şi folosirii stratului de sol fertil de pe suprafeţele amplasamentelor aprobate.
Guvernul, prin punctul de vedere transmis cu adresa nr. 1093 din 5 iunie 2014, susţine adoptarea acestei iniţiative legislative.

În conformitate cu prevederile art. 61 din Regulamentul Camerei Deputaţilor, republicat, cu modificările ulterioare, membrii Comisiei pentru agricultură au examinat iniţiativa legislativă în şedinţa din 25 august 2014. Membrii Comisiei juridice au examinat iniţiativa legislativă în şedinţa din 3 decembrie 2014.
La lucrările Comisiei pentru agricultură  au fost prezenţi 36 de deputaţi, din numărul total de 38 membrii ai comisiei. Din numărul total de 27 membri ai Comisiei juridice, de disciplină şi imunităţi, la şedinţă au participat 24 deputaţi. 

În urma dezbaterilor, cele două Comisii sesizate în fond, au hotărât, cu majoritate de voturi, să propună plenului Camerei Deputaţilor, spre dezbatere şi adoptare, Raportul de adoptare în forma prezentată de Senat a proiectului de Lege pentru completarea Legii fondului funciar nr. 18/1991.
În raport cu obiectul şi conţinutul reglementării, iniţiativa legislativă face parte din categoria legilor ordinare.
       PREŞEDINTE,                                         


              PREŞEDINTE,   
   Liviu Bogdan CIUCĂ                         




Nini SĂPUNARU                



                                    
          SECRETAR,






               SECRETAR
Sorin Constantin STRAGEA


             
             Costel ŞOPTICĂ

   Şef serviciu,  Ciprian Bucur




                           
Consilier parlamentar, Iuliana Fuiorea





Expert,  Ionela Began

